Komuniké

	Podľa medzivládnej „Dohody o niektorých dočasných technických opatreniach a prietokoch do Dunaja a Mošonského ramena Dunaja“ z 19. apríla 1995 a  Štatútu poverených splnomocnencov na jej vykonávanie, sa každoročne vypracovávajú Národné a Spoločné výročné správy s maďarskou stranou z monitorovania vplyvu prevádzky Vodného diela Gabčíkovo a prelievanej prehrádzky v starom koryte Dunaja pri Dunakiliti na životné prostredie.

	Rozhodujúcim článkom Dohody z  r. 1995 je dodržiavanie dohodnutého vodohospodárskeho režimu a delenie prirodzeného prietoku vody meraného na vodočte Devín do starého koryta Dunaja, do Mošonského ramena Dunaja a na Vodnú elektráreň Gabčíkovo. Dôležité a významné sú i kvalitatívne hodnotenia povrchových vôd a  režim a  kvalita podzemných vôd, vývoj fauny a flóry.

	Za r. 2001 možno konštatovať, že dohodnutý vodohospodársky režim sa dodržal a neprejavili sa významnejšie zmeny v ostatných ukazovateľoch. Pozornosť treba venovať pomalej kolmatácii dna zdrže Hrušov.

	Spoločná výročná správa a Národná slovenská správa  sú v zmysle zákona o prístupe sk informáciám č.211/2000 Z.z. prístupná na Internete www.gabcikovo.gov.sk.